**NÁVRH KÚPNEJ ZMLUVY**

1. **ZMLUVNÉ STRANY**
	1. **Predávajúci**

Obchodné meno: **.....................................**

Sídlo: .....................................

IČO: .....................................

DIČ: .....................................

IČ DPH: .....................................

Zápis: .....................................

Bankové spojenie: .....................................

Číslo účtu: .....................................

Zastúpený: .....................................

 (ďalej iba ako „**Predávajúci**“)

* 1. **Objednávateľ**

Obchodné meno: **VUP, a.s.**

Sídlo: Nábrežná 4, 971 04 Prievidza

IČO: 36002071

DIČ: 2020469462

IČ DPH: SK2020469462

Zápis: zapísaná v obchodnom registri vedenom na Okresnom súde v

Trenčíne, oddiel Sa vložka číslo 313/R

Bankové spojenie: Československá obchodná banka, a.s.

IBAN: SK84 7500 0000 0040 0772 7649

SWIFT: CEKOSKBX

Zastúpený: Ing. Roman Karlubík, MBA

* 1. Zmluvné strany uzatvárajú podľa § 409 a nasl. Obchodného zákonníka túto kúpnu zmluvu (ďalej len "**Zmluva**"):
1. **PREDMET ZMLUVY**
	1. Pod pojmom „**Predmet kúpy**“ sa pre účely tejto Zmluvy rozumie dodávka strojov a zariadení podľa prílohy č.1
	2. Predmetom tejto Zmluvy je
		1. záväzok Predávajúceho odplatne previesť na Kupujúceho vlastnícke právo k Predmetu kúpy definovanom v bode 2.1. Zmluvy, a
		2. záväzok Kupujúceho prevádzaný Predmet kúpy prevziať a zaplatiť kúpnu cenu.
	3. Predávajúci prevádza Predmet kúpy do výlučného vlastníctva Kupujúceho vcelku a prehlasuje, že je jediným a oprávneným vlastníkom Predmetu kúpy, jeho právo nakladať s Predmetom kúpy nie je nikým a ničím obmedzené, neviaže sa k nemu žiadne právo tretej osoby, ani právo spätnej kúpy a vlastníctvo nadobudnuté Kupujúcim nie je ohrozené. Predávajúci má vysporiadané všetky záväzky spojené s Predmetom kúpy.
2. **DODANIE PREDMETU KÚPY**
	1. Predávajúci dodá Predmet kúpy Kupujúcemu **do 9 mesiacov** od vystavenia písomnej objednávky Kupujúceho Predávajúcemu, pričom k vystaveniu objednávky príde najneskôr do 7 pracovných dní od doručenia kladného stanoviska zo strany SO. Po dodaní, prevzatí, uvedení do prevádzky, realizácii skúšobnej prevádzky, ktorej cieľom bude verifikácia funkčnosti odstredivky s cieľom dosiahnutia parametrov deklarovaných v špecifikácii dodávateľa. Začiatok skúšobnej prevádzky do 2 týždňov od inštalácie predmetu zákazky v priestoroch kupujúceho a jej ukončenie maximálne do 1 mesiaca od začatia prevádzkovej skúšky resp. pri prvom dosiahnutí deklarovaných parametrov v špecifikácii pri výrobku DMBA (kyseliny dimetylolbutánovej) a odborného školenia určených pracovníkov Predmetu kúpy obe zmluvné strany podpíšu protokolárne, kde sa prípadne uvedú zjavné vady a nedorobky alebo iné porušenie povinností Predávajúceho súvisiace s odovzdaním Predmetu kúpy podľa tejto Zmluvy, spolu s uvedením lehoty, v ktorej je Predávajúci povinný tieto odstrániť. Bezodkladne po odstránení týchto vád a nedorobkov alebo iného porušenia povinností Predávajúceho, zmluvné strany uvedú  protokolárne, či došlo k ich odstráneniu riadne a v dohodnutom termíne. Predávajúci splnil svoju povinnosť odovzdať Kupujúcemu Predmet kúpy bez zjavných vád a nedorobkov potvrdením zápisom protokolárne, podpísaným Kupujúcim. Po dodaní, prevzatí, uvedení do prevádzky, realizácii skúšobnej prevádzky a odborného školenia určených pracovníkov a splnení všetkých povinností zo strany dodávateľa obe zmluvné strany podpíšu protokol o prevádzkovej skúške resp. ostatné náležitosti vyplývajúce z tejto kúpnej zmluvy. Týmto dňom začína plynúť lehota splatnosti vyúčtovacej faktúry za predmet zmluvy.
	2. Predávajúci je povinný bezodkladne (najneskôr do troch dní) na požiadanie Kupujúceho vykonať spätný odber, recykláciu alebo opätovné použitie obalov, ktoré sú súčasťou dodania tovarov v záujme rešpektovania princípov „zeleného“ verejného obstarávania.
	3. Tovar je dodaný riadne, bez zjavných vád a nedorobkov, ak je dodaný a inštalovaný v množstve, akosti a vyhotovení spolu s dokladmi, ktoré sú potrebné na prevzatie a užívanie tovaru, vrátane certifikátov kvality, najmä spolu s dodacím listom /resp. protokolárne/ a faktúrou.
	4. Kupujúci nie je povinný prevziať predmet kúpy alebo jeho časť (ďalej len "dodávka"), ak nie je dodávka riadne ukončená, najmä ak v čase, kedy má dôjsť k odovzdaniu a prevzatiu dodávky alebo jej časti, vykazuje dodávka alebo jej časť vady alebo nedorobky alebo ak Predávajúci najneskôr do troch dní od ukončenia dodávky predmetu kúpy, resp. následnej skúšobnej prevádzky nevykoná odborné školenie určených pracovníkov Kupujúceho pre obsluhu a manipuláciu s predmetom kúpy o ktorom bude prevedený zápis protokolárne s podpisom Kupujúceho a Predávajúceho. Do času realizácie tohto školenia je Predávajúci v omeškaní s odovzdaním Predmetu kúpy riadne a včas.
	5. Vadou sa rozumie aj odchýlka v kvalite, rozsahu alebo parametroch dodávky stanovených touto Zmluvou, všeobecne záväznými právnymi predpismi alebo technickými normami.
	6. Nedorobkom sa rozumie aj nedokončená práca oproti technickej špecifikácii, najmä nedokončená inštalácia alebo nastavenia. Na účely uplatňovania nárokov zo záruky sa nedorobky považujú za vady dodaného predmetu kúpy.
	7. Miestom dodania predmetu kúpy je v súlade s adresou miesta realizácie projektu : Nováky
3. **CENA**
	1. Kúpna cena za Predmet kúpy bola Zmluvnými stranami dohodnutá spolu vo výške

|  |  |
| --- | --- |
| Cena bez DPH v EUR |  |
| DPH v EUR |  |
| Cena s DPH v EUR |  |

Ceny jednotlivých položiek Predmetu zmluvy sú určené v prílohe. Kúpna cena zahŕňa všetky náklady súvisiace s dodaním Predmetu kúpy riadne a včas podľa tejto Zmluvy, najmä, nie však výlučne aj s montážou, uvedením Predmetu kúpy do prevádzky.

* 1. Predávajúci vyúčtuje daň z pridanej hodnoty podľa platných právnych predpisov.
	2. Kúpna cena je splatná nasledovne:

4.3.1 40% záloha po podpise Zmluvy – zálohová faktúra – splatnosť 7 dní

4.3.2 30% po dodaní a prevzatí zariadenia – zálohová faktúra - splatnosť 30 dní

4.3.3 20% po uvedení zariadenia do prevádzky v zmysle bodu 3 tejto Zmluvy – zálohová faktúra - splatnosť 30 dní

4.3.4 10% po podpise preberacieho protokolu a jeho prílohy po ukončení skúšobnej prevádzky – vyúčtovacia faktúra – splatnosť 30 dní.

**ZÁRUKA A ZMLUVNÉ POKUTY**

* 1. Predávajúci poskytuje na Predmet kúpy záruku. Predávajúci zodpovedá za to, že Predmet kúpy bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov a bude spôsobilý pre užívanie na určený účel. Predávajúci zodpovedá za vady, ktoré má Predmet kúpy v čase jeho odovzdania Kupujúcemu, a za vady, ktoré vznikli počas záručnej doby.
	2. Záručná doba začína plynúť odo dňa nasledujúceho po odovzdaní a prevzatí Predmetu kúpy bez akýchkoľvek vád a nedorobkov. Záručná doba sa končí uplynutím **24 mesiacov** plynúcich od prevzatia Predmetu kúpy Kupujúcim bez akýchkoľvek vád a nedorobkov.
	3. Ak Predávajúci neodovzdá Predmet kúpy riadne (bez vád a/alebo nedorobkov) a včas, pokiaľ sa obe strany písomnou formou nehodnú inak je Predávajúci povinný zaplatiť Kupujúcemu zmluvnú pokutu vo výške **0,05% z celkovej kúpnej ceny vrátane DPH** za každý začatý deň omeškania s odovzdaním Predmetu kúpy riadne (bez vád a/alebo nedorobkov) a včas.
	4. Predávajúci je povinný zmluvné pokuty zaplatiť v deň, kedy na ne vznikne nárok. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.
1. **ZÁVEREČNÉ USTANOVENIA**
	1. Predávajúci berie na vedomie, že predmet kúpy je predmetom žiadosti o nenávratný finančný príspevok z Operačného programu Integrovaná infraštruktúra. Predávajúci sa zaväzuje v prípade uzavretia Zmluvy o poskytnutí nenávratného finančného príspevku medzi Kupujúcim ako konečným prijímateľom pomoci a poskytovateľom podpory (ďalej len Zmluva o NFP) strpieť výkon kontroly/ auditu súvisiaceho s predmetom kúpy kedykoľvek počas platnosti a účinnosti Zmluvy o poskytnutí NFP oprávnenými osobami na výkon tejto kontroly /auditu a poskytnúť im všetku potrebnú súčinnosť.

Oprávnené osoby na výkon kontroly/ auditu sú najmä:

1. Poskytovateľ a ním poverené osoby,
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
4. Orgán auditu, jeho spolupracujúce orgány a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov,
6. Orgán zabezpečujúci ochranu finančných záujmov EÚ,
7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.
	1. Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené sa vzťahujú príslušné ustanovenia obchodného zákonníka.
	2. Kupujúci pripúšťa plnenie predmetu zákazky subdodávkami, za ktorých zodpovedá Predávajúci.
	3. Predávajúci v Prílohe č. 2 tejto Kúpnej zmluvy uvedie údaje o všetkých známych subdodávateľoch v rámci zákazky:
* Obchodné meno subdodávateľa
* Údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	1. Predávajúci je povinný oznámiť Kupujúcemu akúkoľvek zmenu údajov o každom subdodávateľovi počas plnenia predmetu zákazky a to bezodkladne, najneskôr v deň nasledujúcom po dni, kedy k zmene došlo.
	2. Pravidlá pre zmenu subdodávateľov počas plnenia Kúpnej zmluvy:

V prípade zmeny subdodávateľa počas trvania zmluvy medzi Kupujúcim a Predávajúcim, pričom zmenou sa rozumie výmena pôvodne navrhnutého subdodávateľa alebo vstup ďalšieho nového subdodávateľa, je povinný Predávajúci najneskôr v deň, ktorý predchádza dňu, v ktorom má zmena subdodávateľa nastať, oznámiť Kupujúcemu zmenu subdodávateľa a v tomto oznámení uviesť údaje o novom subdodávateľovi podľa bodu 6.4, t.j. obchodné meno subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

* 1. Meniť alebo doplňovať obsah tejto zmluvy je možné len formou písomných dodatkov, ktoré budú datované, číslované a podpísané štatutárnymi zástupcami obidvoch zmluvných strán. Pre platnosť dodatkov k tejto zmluve sa vyžaduje dohoda o celom obsahu. Len tak sa dodatok stáva súčasťou zmluvy. Uzavretie dodatku musí byť v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov.
	2. Zmluva nadobúda platnosť jej podpisom oboma zmluvnými stranami. Zmluva nadobudne účinnosť doručením kladného stanoviska Kupujúcemu od Riadiaceho orgánu / Sprostredkovateľského orgánu v rámci štandardnej ex-post kontroly realizovaného verejného obstarávania na základe ktorého je táto zmluva uzavretá.
	3. Zástupcovia zmluvných strán prehlasujú, že sa oboznámili s obsahom tejto zmluvy, v plnom rozsahu s ním súhlasia a prehlasujú, že pri podpise tejto zmluvy konali slobodne a že nebola podpísaná v tiesni a ani za nápadne nevýhodných podmienok, právny úkon bol urobený určite a vážne.
	4. Zmluvné strany vyhlasujú, že Zmluvu riadne prečítali, jej obsahu porozumeli a na znak súhlasu ju podpisujú.
	5. Zmluva je vyhotovená v dvoch rovnopisoch, po jednom pre každú Zmluvnú stranu.

**Za Predávajúceho: Za Kupujúceho:**

V..................... , dňa ................. V ................................... , dňa ..................

.................................................... ...................................................................

**Príloha č. 1: Technická špecifikácia a jednotkové ceny**

|  |  |
| --- | --- |
|  | **Ponúkaná hodnota / charakteristika** |
| **Funkčná špecifikácia:** | určená na filtráciu suspenzie, ktorá obsahuje amorfný alebo kryštalický produkt suspendovaný v organickom rozpúšťadle alebo vode. |  |
| **Názov** | **Požadovaná hodnota / charakteristika** |  |
| Vypúšťanie odstredivky | Spodkom vyprázdňovaná vrátane výpadového kónusu/ vozíku na produkt alebo výpadového zásobníka s objemom 1,5 násobku náplne bubna odstredivky |  |
| Náplň bubna odstredivky | min. 250 kg |  |
| Prevedenie odstredivky | bezsilikónové |  |
| Filtračný systém na separáciu frakcie | min. 5 mikrónov |  |
| Kapacita odstreďovania | min. 150 kg/hod. |  |
| Požadovaný gravitačný faktor | min. 800 xg |  |
| Zbytková vlhkosť filtrovaného materiálu | max. 4 % |  |
| Materiálové prevedenie filtračných častí | nerez AISI316L |  |
| Pneumaticky ovládané plne odklápacie veko | ÁNO |  |
| Premývanie filtrovaného materiálu | ÁNO |  |
| Automatické vyrezávanie filtrovaného materiálu | ÁNO |  |
| Napúšťacia rúrka, preplachovacia rúrka, vyrezávací nôž, meranie maximálneho naplnenia bubna, priezor | ÁNO |  |
| Ex prevedenie | Zóna 2 |  |
| Trieda plynov  | IIB |  |
| Teplotná skupina  | T4 |  |
| Inertizácia priestoru odstredivky (s kontrolným mechanizmom) vrátane pretlakovej armatúry a syfónu na odtoku | ÁNO |  |
| Hlavný rozvádzač v priestore bez nebezpečenstva výbuchu a frekvenčný menič | ÁNO |  |
| Ovládacia skrinka s dotykovým panelom v mieste inštalácie odstredivky | ÁNO |  |
| Súčasťou ponuky musia byť armatúry pre riadené (prostredníctvom PLC) napúšťanie, prítok suspenzie, preplach a výpad produktu.  | ÁNO |  |
| Šéfmontáž zariadenia  | ÁNO |  |
| Doprava zariadenia | ÁNO |  |
| Uvedenie zariadenia do prevádzky | ÁNO |  |
| Sprievodná technická dokumentácia vyhradeného technického zariadenia vrátane PID diagramu a zostavného výkresu so zakreslením statického a dynamického zaťaženia | ÁNO |  |
| **CELKOVÁ CENA (EUR bez DPH):** |  |

**Príloha č. 2 – Zoznam všetkých známych subdodávateľov**

|  |  |
| --- | --- |
| **Obchodné meno subdodávateľa** | **Údaje o osobe oprávnenej konať za subdodávateľa** |
| **meno a priezvisko** | **adresa pobytu** | **dátum narodenia** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

*(v prípade potreby pridať riadky)*